На основу чл. 16, 24. и 33. Покрајинске скупштинске одлуке о покрајинској управи („Службени лист АПВ”, бр. 37/14, 54/14 – др.одлука, 37/15, 29/17, 24/19, 66/20 и 8/21), члана 5. Закона о обављању саветодавних и стручних послова у области пољопривреде(„Сл. гласник РС“, бр. 30/2010), чл. 11. и 23. став 4. Покрајинске скупштинске одлуке о буџету АП Војводине за 2023. годину („Службени лист АПВ“, брoj 54/22 , 27/23-ребаланс и 35/23-ребаланс), члана 10. тачке 2. подтачке 2.4. Програма подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2023. годину („Службени лист АПВ” број 54/2022 и 35/2023) и у вези са Покрајинском скупштинском одлуком о програму подршке за спровођење пољопривредне политике и политике руралног развоја за територију аутономне покрајине Војводине у 2023. години тачком II подтачке 2.7. - мерa 306 („Службени лист АПВ”, број 54/2022, 27/23 и 35/2023) и Правилника о спровођењу конкурса које расписује покрајински секретаријат за пољопривреду, водопривреду и шумарство („Службени лист АП Војводине”, бр. 8/23), Покрајински секретаријат за пољопривреду, водопривреду и шумарство (у даљем тексту: Покрајински секретаријат) расписује

**ЈАВНИ ПОЗИВ**

**ЗА НАБАКУ ОПРЕМЕ , МАШИНА И ОДРЖАВАЊЕ ОБЈЕКАТА**

**КОЈИ СЕ КОРИСТЕ ЗA ОБАВЉАЊЕ САВЕТОДАВНИХ ПОСЛОВА У 2023.ГОДИНИ**

1. **ЦИЉ ЈАВНОГ ПОЗИВА**

Циљ јавног позива за набаку опреме, машина и одржавање објеката који се користе за обављање саветодавних послова у 2023.години ( у даљем тексту: Јавни позив), је јачање капацитета саветодавног система АП Војводине, као део саветодавног система Републике Србије, путем развоја и унапређења квалитета и услова рада правних лица са подручја АП Војводине која учествују у обављању саветодавних послова, а у циљу бржег и кавлитетнијег преноса информација и знања значајних за пољопривредне произвођаче и информисања шире јавности, о пословима , акцијама и едукативном раду, које ове службе спроводе ради унапређење пољопривреде на подручју АП Војводине.

1. **ПРЕДМЕТ ЈАВНОГ ПОЗИВА**

Предмет јавног позива је додела бесповратних средстава за финансирање набавке различите врсте опреме и машина који су неопходни за реализацију саветодавних и других послова којима се правна лица баве, као и одржавање објеката ( инфраструктуре )ради побољшања услова и квалитета рада, а којим се доприноси развоју и унапређењу пољопривредног саветодавства, унапређењу пољопривреде и унапређења руралног развоја.

1. **ПРАВО УЧЕШЋА НА ЈАВНОМ ПОЗИВУ И КОРИСНИЦИ СРЕДСТАВА**

Право учешћа и корисници средстава су Привредна друштва која су разврстана у микро и мало правно лице, у складу са Законом о привредним друштвима („Службени гласник РС“, бр. 36/2011, 99/2011, 83/2014, 5/2015, 44/2018, 95/2018 и 91/2019) , која учествују у обављању саветодавних послове у складу са Законом о обављању саветодавних послова у области пољопривреде („Службени гласник РС“, број 30/2010) и која су основана од стране владе Републике Србије

1. **ВИСИНА И НАМЕНА СРЕДСТАВА**

Укупан износ бесповратних средстава који се опредељују овим јавним позивом је **13.000.000,00 динара.**

Максималан износ бесповратних средстава које додељује Секретаријат по једној пријави за правна лица која учествиују у обављању саветодавних послова **не може бити већи од 1.000.000,00 динара без ПДВ-а.**

Приликом обрачуна, узима се вредност прихватљивих трошкова инвестиције без пореза на додату вредност (ПДВ).

Подносилац пријаве може поднети само једну пријаву по конкурсу која може да се односи на једну или више ставки различитих намена.

Приликом разматрања поднетих пријава за остваривање бесповратних средстава, разматраће се пријаве за набавку:

***1.Опреме за обилазак терена*:**

* 1. **путничко возило ( ново или половно од овлашћеног дистрибутера не старије од 8 година)**
  2. **мање теретно возило ( ново или половно од овлашћеног дистрибутера не старије од 8 година)**
  3. **мање теренско возило- четвороточкаш/АТВ (ново или половно од овлашћеног дистрибутера не старије од 8 ( година))**

1. ***Компјутерске опреме неопходне за обављање и презентовање саветодавног рада:***
   1. **стационарни компјутер са монитором и пратећом опремом( тастатура, миш, камера)**
   2. **стационарни компјутер са монитором**
   3. **преносни рачунар (лап топ) са пратећом опремом ( торба и миш)**
   4. **преносни рачунар (лап топ )**
   5. **штампач**
   6. **фотокопир са скенером**
   7. **скенер**
   8. **видео бим**
   9. **ТВ монитор**

**2.10. лиценцирани оперативни програми за компјутер**

***3.******Опреме за лабораторијске анализе узорака земљишта и пољопривредних производа:***

**3.1. пламени фотометар**

**3.2. спектрофотометар**

**3.3. кондуктометар**

**3.4. аналитичка вага**

**3.5. лабораторијски млин за хомогенизацију узорака,**

**3.6. водено купатило**

**3.7. пећ за жарење**

**3.8. друга лабораторијска опрема која није наведена а користи се за анализу земљишта , биљака или анализу биљних производа**

***4.Опрема и машине неопходна за извођење огледа:***

**4.1.тракторска прскалица –двоосовинска ( 8-10 т)**

**4.2. специјализоване прскалице са пратећом опремом за микроогледе**

**4.3. леђна прскалица**

**4.4. друга опрема за извођење огледа и теренске анализе и теренски рад**

**5. Текуће одржавање и опремање намештајем канцеларија и објеката *(****под одржавањем се подразуемвају сви радови за које није потребно издавање посебне дозволе за грађење у складу са Законом о планирању и изградњи):*

**5.1. поправка постојећих инсталација ( електричне, водне)**

**5.2. кречење, поправке и слично пословног простора, лабораторија и објеката**

**5.3. набавка канцеларијског намештаја**

1. **УСЛОВИ УЧЕШЋА НА ЈАВНОМ ПОЗИВУ**

Услов за учешће је да подносилац пријаве:

1. буде уписана у одговарајући регистар (Регистар привредних субјеката, Регистар научно-истраживачких установа, Регистар иновационих организација);
2. да је основан од стране владе Републике Србије;
3. да је седиште на територији АП Војводине;
4. за инвестицију за коју подноси пријаву не сме користити средства по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка ;
5. подносилац пријаве мора измирити доспеле обавезе по уговорима о закупу пољопривредног земљишта у државној својини за 2022. годину ( у колико користи државно земљиште и плаћа закуп); односно мора имати решење или уговор за коришћење државног земљишта без накнаде издато од стране надлежног органа ( Министарства).
6. **ВРЕМЕНСКИ ОКВИР**

**Јавни позив је отворен закључно са 20.10.2023. године.**

1. **ПОТРЕБНА ДОКУМЕНТАЦИЈА**

**Потребна документација за све ставке за које је могуће поднети пријаву:**

1. читко попуњен образац пријаве, са обавезним потписом и печатом подносиоца;
2. фотокопија личне карте или очитана чипована лична карта овлашћеног лица;
3. извод из Агенције за привредне регистре, ( из Регистра научно-истраживачких установа или Регистар иновационих организација); са пореским идентификационим бројем;
4. спецификација опреме, машина и радова која треба да садржи основне карактеристике предмета набавке или радова, врсту, количину и процењену вредност опреме, машина и/или предмера радова на основу информативних понуда прикупљених од потенцијалних понуђача (уз спецификацију достављају се и наведене информативне понуде);
5. изјава подносиоца пријаве да по неком другом основу не користи бесповратна подстицајна средства за исту намену;
6. индикатор подрачуна из евиденције Корисника јавних средстава , код управе за трезор за ову намену ( са бројем рачуна).

**За ставку 1. Набавка опреме за обилазак терена потребно је додатно доставити:**

* предрачун продавца возила са исказаним начином куповине возила (исплата на рачун добављача возила у целости, кредит или лизинг) или предуговор са копијом саобраћајне дозволе за набавку половног путничког или мањег теретног возила или четвороточкаша, које не може бити старије од 8 година.

**За ставку 3. Опреме за лабораторијске анализе узорака земљишта и пољопривредних производа потребно је додатно доставити:**

* Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача.
* Уколико је предрачун исказан у страној валути, неопходно је у обрасцу пријаве унети вредност опреме у динарској против вредности, обрачунатој по средњем курсу НБС, на дан издавања предрачуна.

**За ставку 4.Опрема и машине неопходна за извођење огледа потребно је додатно**

**доставити:**

* У колико правно лице за извођење огледа користи државно земљиште узето у закуп (у колико плаћа закуп) доставити: доказ о измиреним доспелим обавезама за закуп пољопривредног земљишта у државној својини (фотокопија: уговора, потврде или решења

надлежног органа), и доказ o извршеном плаћању ( копија уплатнице или извод из банке где се види да је закуп плаћен.

У колико правно лице за извођење огледа користи државно земљиште узето у закуп без накнаде доставити: копију уговора( решења) Министарства пољопривреде, шумарства и водоприврде о коришћењу државног земљишта без накнаде.

За земљиште у власништву доставити копију извода из катастра непокретности с подацима о власништву катастарске парцеле у власништву.

Комисија задржава право да поред наведених затражи и друга документа.

Поступак доношења одлуке је у складу с Правилником о додели средстава по Јавном

позиву.

**За ставку 5. Текуће одржавање и опремање намештајем канцеларија и објеката потребно**

**је додатно доставити:**

* копију Уговорa о закупу коришћених просторија у колико правно лице изнајмљује простор за своје пословање

1. **ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Правилником о спровођењу конкурса које расписује Секретаријат и Правилником за доделу средстава по Јавном позиву за набаку опреме , машина и одржавање објеката који се користе за обављање саветодавних послова у 2023.години.

1. **ИСПЛАТА БЕСПОВРАТНИХ СРЕДСТАВА**

Исплата срдстава извршиће се након доношења „Одлуке о додели средставапо Јавном позиву за набаку опреме , машина и одржавање објеката који се користе за обављање саветодавних послова у 2023.години“ ( у даљем тексту: Одлука ) и након потписивања уговора.

Корисник средстава дужан је да примењује одредбе Закона о јавним набавкама („Службени гласник РС”, бр. 124/2012, 14/2015 и 68/2015).

Корисник средстава обавезује се да на крају инвестиције достави кратак наративни и финансијски извештај о наменском утрошку средстава, који треба да садржи: фотокопију рачуна са спецификацијом опреме или извршених радова, потврду банке о извршеном плаћању, отпремницу и фотокопију гарантног листа ( у колико се купује нова опрема), и најмање 4 фотографије опреме, машине или урађених радова.

Покрајински секретаријат задржава право да од подносиоца захтева затражи додатну документацију.

Исто тако, Покрајински секретаријат може да од пољопривредне инспекције Министарства пољопривреде, шумарства и водопривреде затражи да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су значајно изнад тржишне вредности.

Бесповратна средства ће се исплаћивати у складу с приливом средстава у буџет АП Војводине.

1. **НАЧИН ДОСТАВЉАЊА ПРИЈАВА**

Пријаве с потребном документацијом доставити путем поште на адресу: **Покрајински секретаријат за пољопривреду, водопривреду и шумарство, Булевар Михајла Пупина 16, 21000 Нови Сад**, с назнакoм **пријава по :**„**ЈАВНОМ ПОЗИВУ ЗА НАБАКУ ОПРЕМЕ, МАШИНА И ОДРЖАВАЊЕ ОБЈЕКАТА КОЈИ СЕ КОРИСТЕ ЗА ОБАВЉАЊЕ САВЕТОДАВНИХ ПОСЛОВА У 2023.ГОДИНИ“ или предати документацију лично у Писарницу покрајинских органа управе, у згради Покрајинске владе, сваког радног дана од 9 до 14 часова до дана истека рока за доставу пријава на Јавни позив.**

Интернет адреса са којег орган упућује странци електронска документа је: julkica.simic@vojvodina.gov.rs.

1. **КОНТАКТ**

Додатне информације можете добити путем броја телефона **021/487-4461** или на телефон 060/5510-375**.**

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст Јавног позива, Правилник и образац пријаве за Јавни позив , могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs/).

|  |  |
| --- | --- |
|  |  |

**Деловодни број: 104-401-9609/2023-01**

**У Новом Саду, дана 3. 10.2023.године**

ПО ОВЛАШЋЕЊУ ПОКРАЈИНСКОГ СЕКРЕТАРА

БРОЈ: 104-031-99/2023-09 од 24.02.2023. ГОДИНЕ

          В.Д. ПОДСЕКРЕТАРА ПОКРАЈИНСКОГ СЕКРЕТАРА

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**